Hvalstad stasjon

Hvalstad stasjon er en jernbanestasjon i Asker kommune i Akershus fylke.

Det har vært tre ulike stasjonsbygninger på Hvalstad. Den første ble tegnet av arkitekt Georg Andreas Bull da den smalsporede Drammenbanen stod ferdig 7. oktober 1872, og dannet forbilde for mange andre stasjonsbygninger langs Drammensbanen og Randsfjordbanen. Disse stasjonsbygningene ble kalt «Hvalstadtypen».


I forbindelse med fjerningen av den store treviadukten over Hvalstaddalen ble Drammenbanen lagt over i ny trasé. En ny stasjonsbygning stod ferdig i 1915 med Jens Flor som arkitekt. I dag er denne i privat eie, malt gul og blir brukt som dyreklinikk.

Under arbeidet med utvidelsen til dobbeltspor på strekningen ble det bygget en ny stasjonsbygning i 1962 med Julia Kristiansen som arkitekt. Stasjonen er pyntet opp innvending med et stort bilde malt av Billingstad skole i 1988. Stasjonen ble malt på nytt innvendig i 2012.

Hvalstad stasjon ligger 20,19 kilometer fra Oslo S. og 64,0 meter over havet.

Fra 15. desember 2014 begynte lokaltogene å gå fire ganger i timen  mellom Asker og Lillestrøm. Dette gav Hvalstad fire togstopp per retning per time.

 Litteratur 



 Eksterne lenker 


 Nasjonalbiblioteket Bilde og informasjon om Hvalstad stasjon


Kategori:Jernbanestasjoner på Drammenbanen
Kategori:Jernbanestasjoner i Asker
Kategori:1872 i Norge
Kategori:Jernbanestasjoner åpnet i 1872